I mytologi og litteratur er en trylledrikk gjerne laget av en magiker, trollmann, drage, fe eller heks og har magiske egenskaper, og trylledrikken brukes gjerne til å helbrede, forhekse eller forgifte andre. For eksempel kan en kjærlighetstrylledrikk gjøre at en person blir forelsket i (eller veldig betatt av) en annen person (kjærlighetstrylledrikken får ofte tragiske konsekvenser i de fleste versjonene av eventyret Tristan og Isolde, for eksempel i Richard Wagners operastykke ); sovetrylledrikk som får en person til å falle i dyp søvn (i folkeminne kan dette være alt fra normal søvn til en dødaktig transe); og eliksirer som helbreder og kurerer sår og sykdommer (som i C.S. Lewis' ). Et annet eksempel er når galleren Asterix, fra René Goscinny og Albert Uderzos tegneserie Asterix og hans tapre gallere, får overmenneskelig styrke ved å drikke en trylledrikk brygget frem av druiden Miraculix.